b'\n_START_ARTICLE_\nLjudstvo Jamato\n_START_SECTION_\nEtimologija\n_START_PARAGRAPH_\nVa (Vo) ali Jamato\xc2\xa0sta zgodnji imeni, ki jih je Kitajska uporabljala za etni\xc4\x8dno prebivalstvo Japonske v obdobju Jajoj. Korejski, japonski in kitajski pisarji so do 8. stoletja uporabljali pismenko\xc2\xa0\xe5\x80\xad, ki pa je imela konotacijo \xc5\xa1krata, zato so jo Japonci zamenjali s homonimom \xe5\x92\x8c, ki pomeni harmonijo in mir. V kombinaciji s \xe5\xa4\xa7 "veliki" so tvorili\xc2\xa0\xe5\xa4\xa7\xe5\x92\x8c Jamato, a pismenki ne moremo brati s tem zvokom. Na za\xc4\x8detku sta bili verjetno uporabljani \xe5\xb1\xb1\xe6\x88\xb8 "gorska vrata".\xc2\xa0Zgodovinska provinca Jamato meji na provinco Jama\xc5\xa1iro, ki vsebujeta japonski etimon jama, ki navadno pomeni goro/gore ali pa nekaj bli\xc5\xbeje gozdu (nekateri jeziki Rjukju). Tudi drugi pari zgodovinskih provinc imajo skupni etimolo\xc5\xa1ki element: provinca Kazusa (<*Kami-tu-Fusa, "zgornja Fusa") in \xc5\xa0imosa (<*Simo-tu-Fusa, "spodnja Fusa") ali Kozuke (<*Kami-tu-ke, "zgornji Ke") in \xc5\xa0imocuke\xc2\xa0(<*Simo-tu-ke, "spodnji Ke"), verjetno zaradi delitve prej\xc5\xa1nje province na dva ali ve\xc4\x8d delov._NEWLINE_\xc4\x8ceprav je etimologija Va\xc2\xa0nejasna, se v kitajskih zgodovinskih tekstih pojavlja ime za prebivalce oto\xc4\x8dja\xc2\xa0*\xca\xbcW\xc3\xa2\xc2\xa0ali *\xca\xbcW\xc9\x99r\xc2\xa0(\xe5\x80\xad). Carr\xc2\xa0predlaga celo vrsto mo\xc5\xbenosti od zelo verjetnih (prvoosebni zaimek vaga\xc2\xa0\xe6\x88\x91\xe3\x81\x8c\xc2\xa0 "moj, svoj", vare\xc2\xa0\xe6\x88\x91 "jaz, mi, sebe") do \xc5\xbealjivih (Va\xc2\xa0\xe5\x80\xad "\xc5\xa1krat") in predlaga interpretacijo za Japonce kot vedenjsko podredljive (slovar Shuowen Jiezi iz leta 121, radikalka w\xc4\x9bi \xe5\xa7\x94 pomeni "sklonjen", kakor bi lahko Kitajci prvi\xc4\x8d spoznali Japonce) ali pa fizi\xc4\x8dno majhne.\xc2\xa0"V znak spo\xc5\xa1tovanja pokleknejo ali pa po\xc4\x8depnejo, obe roki polo\xc5\xbeijo na tla." Koji Nakayama interpretira w\xc4\x93i \xe9\x80\xb6 ("tkanje") kot "zelo dale\xc4\x8d stran" in olep\xc5\xa1ano prevede\xc2\xa0W\xc5\x8d \xe5\x80\xad kot "lo\xc4\x8den od celine".\xc2\xa0Druga mo\xc5\xbena etimologija je\xc2\xa0w\xc5\x8d \xe5\x80\xad v smislu "\xc5\xa1krat (mnoge \xc5\xbeivalske in rastlinske vrste), pritlikavec ali majhni \xc4\x8dlovek", saj je sorodna\xc2\xa0\xc7\x8ei \xe7\x9f\xae "nizke postave", w\xc5\x8d \xe8\xb8\x92 "zvin, skr\xc4\x8dene noge" in w\xc3\xb2 \xe8\x87\xa5 "le\xc5\xbeati, sedeti kot \xc5\xbeival ali ptica". Zgodnje Kitajske dinasti\xc4\x8dne kronike omenjajo\xc2\xa0Zh\xc5\xabr\xc3\xbagu\xc3\xb3 \xe4\xbe\x8f\xe5\x84\x92\xe5\x9c\x8b "dr\xc5\xbeava pigmejcev/pritlikavcev" ju\xc5\xbeno od Japonske, morda Okinava ali Oto\xc4\x8dje Rjukju. Zgodovinsko starej\xc5\xa1i je pomen sklonjen, legenda "Dr\xc5\xbeave pritlikavcev" in pomen "majhen \xc4\x8dlovek" pa je sekundaren v razvoju.\n_START_SECTION_\nZgodovina uporabe\n_START_PARAGRAPH_\nV 6. stoletju je dinastija Jamato ustanovila dr\xc5\xbeavo po kitajskem vzoru. Po raz\xc5\xa1iritvi vpliva je postala stara japon\xc5\xa1\xc4\x8dina skupen jezik._NEWLINE_Koncept "\xc4\x8diste krvi" kot kriterij za unikatnost ljudstva Jamato je za\xc4\x8del kro\xc5\xbeiti okoli leta 1880, ko so za\xc4\x8deli raziskovati evgeniko._NEWLINE_V dana\xc5\xa1njem \xc4\x8dasu ima izraz Jamato minzoku\xc2\xa0konotacijo japonske rase, kot se je pojavljala pred koncem druge svetovne vojne, zato ga opu\xc5\xa1\xc4\x8dajo. "Japonci" ali celo "japonski Japonski" so pogosto v rabi, \xc4\x8deprav me\xc5\xa1ajo narodnost in etni\xc4\x8dno poreklo. Profesor Mark Levin predlaga rabo Vad\xc5\xbein\xc2\xa0(\xe5\x92\x8c\xe4\xba\xba) za lo\xc4\x8devanje od ljudstva Ajnu. Kot enotna etni\xc4\x8dna skupina spadajo med najve\xc4\x8dje na svetu, Japonski pa so vladali skoraj \xc4\x8dez celotno zgodovino.\n_START_SECTION_\nLjudstvo Rjukju\n_START_PARAGRAPH_\nObstajajo nesoglasja glede vklju\xc4\x8devanja prebivalcev Oto\xc4\x8dja Rjukju pod ljudstvo Jamato. Od obdobja Mejd\xc5\xbei naprej so strokovnjaki podpirali ideolo\xc5\xa1ko teorijo, da sta Jamato in Rjukju dve podskupini Japoncev. Vlada Mejd\xc5\xbei jih je asimilirala v japonsko identiteto in zatirala njihovo etni\xc4\x8dno poreklo.'